OSNOVNA ŠKOLA „BLATINE - ŠKRAPE“

NA KRIŽICE 2, 21000 SPLIT

KLASA: 602-02/21-01/380

URBROJ: 2181-1-286-23-1

Split, 16. listopada 2023. god.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20 i 151/22) i članka 14. stavka 4. i 5. Pravilnika o postupku zapošljavanja te procjeni i vrednovanju kandidata za zapošljavanje u OŠ „Blatine – Škrape“, Povjerenstvo za procjenu i vrednovanje kandidata za zapošljavanje ( u daljnjem tekstu: Povjerenstvo) donosi:

**O D L U K U**

**o načinu procjene odnosno testiranja kandidata prijavljenih na natječaj**

I.

Provest će se usmena procjena vrednovanja kandidata prijavljenih na natječaj objavljenog dana 13. listopada 2023. godine na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole „Blatine - Škrape“ za radno mjesto spremač/spremačica određeno, puno radno vrijeme (40/40 sati tjedno).

II.

Kandidati koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja Povjerenstvo poziva na procjenu odnosno usmeno testiranje putem adrese elektroničke pošte koju su naveli u prijavi na natječaj i objavljuje se na mrežnim stranicama Škole <http://os-blatine-skrape-st.skole.hr/oglasna_plo_a/pozivi>

III.

Svi kandidati dužni su sa sobom imati odgovarajuću identifikacijsku ispravu ( važeću osobnu iskaznicu, putovnicu ili vozačku dozvolu).

IV.

Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

V.

Usmeno testiranje svaki član Povjerenstva vrednuje bodovima od 0 do 5 bodova.

Smatra se da je kandidat zadovoljio na usmenom testiranju ako je ostvario najmanje 60% bodova od ukupnog broja bodova svih članova Povjerenstva.

VI.

Povjerenstvo utvrđuje da je područje procjene odnosno testiranja kandidata:

- poznavanje propisa koji se odnose na djelatnost osnovnog obrazovanja

- stručno - pedagoške i metodičke kompetencije

VII.

Pravni i drugi izvori za pripremanje kandidata za vrednovanje:

- Pravilnik o djelokrugu rada tajnika i administrativno-tehničkim i pomoćnim poslovima koji se obavljaju u osnovnoj školi (NN br.40/14)

- Zakon o zaštiti na radu (NN br. 71/04, 118/14, 154/14, 94/18, 96/18)

**Obrazloženje**

Na temelju odredbi članka 14. i 15. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi „Blatine - Škrape“ ( KLASA:602-02/19-01/613, URBROJ:2181-54-19-01), pri zapošljavanju na temelju natječaja, načini procjene i vrednovanje kandidata može se odlukom Povjerenstva provesti u skladu s odredbama Pravilnika ( testiranje samo iz nekog od navedenih područja vrednovanja, usmeno i/ili pismeno testiranje ili samo razgovor(intervju)).

Slijedom navedenog odlučeno je kao u izreci.

Povjerenstvo za procjenu i vrednovanje

kandidata za zapošljavanje

Predsjednik Povjerenstva